Na temelju članka 32. Zakona o udrugama (“Narodne novine” broj 74/14, 70/17, 98/19. i 151/22) i članka 18. Pravilnika o financiranju programa i projekata udruga koji su od interesa za Općinu Kloštar Podravski (KLASA:023-01/16-01/01, URBROJ:2137/18-16-1 od dana 15.02.2016. i 602-01/21-01/05,URBROJ:2137/16-21-01 od dana 29.12.2021.) općinski načelnik Općine Kloštar Podravski objavljuje

**NATJEČAJ**

**za predlaganje projekata udruga**

**koji su od interesa za Općinu Kloštar Podravski**

**za 2025. godinu**

Općina Kloštar Podravski poziva **udruge koje su registrirane na području Općine Kloštar Podravski ili provode projekte na području Općine Kloštar Podravski** te udruge za čiju djelatnost, temeljem posebnih propisa, ne postoji obveza osiguranja sredstava u Općinskom proračunu, odnosno, čija se djelatnost u cjelini ne financira iz drugih izvora, da se prijave **na financijsku podršku projektima koji su od interesa za Općinu Kloštar Podravski.**

**Osnovni cilj** Natječaja za predlaganje projekata udruga koji su od interesa za Općinu Kloštar Podravski za 2025. godinu (u daljnjem tekstu: Natječaj) je osnaživanje sektora civilnog društva za provođenje projekata koji su od osobitog interesa za opće/javno dobro u Općini Kloštar Podravski.

**Specifični ciljevi** ovog Natječaja odnose se na:

1. Osnaživanje kapaciteta organizacija civilnog društva za provođenje projekata koji doprinose kvaliteti života stanovnika Općine Kloštar Podravski;

2. Potporu inovativnim projektima koji aktivno doprinose rješavanju problema u lokalnoj zajednici.

Projekti i programi udruga razvrstavaju se prema **područjima** ovisno o ciljevima koji se projektom ili programom žele postići:

1. kultura i umjetnost uz očuvanje tradicije i običaja,

2. povećanje turističke ponude i održavanje tradicionalnih manifestacija,

3. poljoprivreda, ribarstvo i održivi razvoj,

4. rad sa starijim osobama,

5. promicanje zdravog načina života i zaštite zdravlja,

6. zaštita životinja,okoliša i prirode.

Ukupna raspoloživa sredstva za financiranje projekata i programa udruga na području Općine Kloštar Podravski osigurana su u Proračunu Općine Kloštar Podravski za 2025. godinu u iznosu od 100.000,00 eura.

Projekt udruge koji ostvari pravo na financijsku potporu temeljem postavljenih kriterija za ocjenjivanje kvalitete projekata može ostvariti potporu u iznosu od minimalno 400,00 eura do maksimalno 8.000,00 eura.

Prijavitelj može podnijeti ukupno 1 prijavu na jedno ili više područja.

Planirano trajanje projekata/programa je do 31.12. 2025.

Detalji Natječaja opisani su u Obrascu 1- **Upute za prijavitelje.**

**Rok za prijavu na natječaj je 16. veljače 2025. godine.**

Prijave se šalju na sljedeću adresu:

**Općina Kloštar Podravski**

**Natječaj za predlaganje projekata udruga koji su od interesa za Općinu Kloštar Podravski za 2025. godinu**

**Kralja Tomislava 2**

**48362 Kloštar Podravski**

**- Ne otvarati -**

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete natječaja.

**OPĆINSKI NAČELNIK OPĆINE KLOŠTAR PODRAVSKI**

**KLASA: 402-01/25-01/03**

**URBROJ: 2137-16-01/01-25-01**

**KLOŠTAR PODRAVSKI, 16. veljače 2025.**

**OPĆINSKI NAČELNIK:**

**Siniša Pavlović**